Clare Akamanzi

Claire Akamanzi ni umunyarwandakazi , umuyobozi muri Leta, umucuruzi n'umunyapolitiki, wabaye umuyobozi mukuru w’ikigo gishinzwe iterambere ry’u Rwanda, kuva ku ya 4 Gashyantare 2017.  Uyu mwanya ni gahunda y’abaminisitiri yashyizweho na Perezida w’u Rwanda .  Mu ivugurura ry’abaminisitiri ryo ku ya 31 Kanama 2017, Akamanzi yagumishijwe muri guverinoma kandi agumana inshingano ze.https://umuryango.rw/ muri 2023 yahagaritswe ku muyobozi mukuru wa RDB.  nyuma aza kugirwa umuyobozi mukuru w'irushanwa rya basketball afrika (NBA Africa) nka CEO wa NBA africa  

 Amavu n'amavuko 
thumb
Akamanzi yavukiye muri Uganda ku babyeyi b'impunzi z'u Rwanda mu 1979.  Ni umwana wa kane mu muryango w'abavandimwe batandatu. Yize amashuli abanziriza kaminuza mu bice bitandukanye bya Uganda. Umuryango we  warimukaga cyane, kubera ko ababyeyi be bari impunzi muri Uganda.  Afite impamyabumenyi y’amategeko, yatanzwe na kaminuza ya Makerere, i Kampala, umurwa mukuru wa Uganda. Afite kandi Impamyabumenyi mu by'amategeko, yakuye mu kigo gishinzwe guteza imbere amategeko, no muri Kampala.  

Masters ya Amategeko mu bucuruzi n'ishoramari yayihawe muri Kaminuza ya Pretoria, muri South Africa . Afite kandi Masters mu buyobozi bwa Leta, yakuye muri kaminuza ya Harvard, i Cambridge, Massachusetts, muri Amerika.  Yabonye impamyabumenyi y'icyubahiro mu by'amategeko yakuye muri kaminuza ya Concordia muri Kamena 2018. 

 Umwuga 
Yatangiye umwuga we mu 2004 i Geneve mu Busuwisi ku cyicaro gikuru cy’umuryango w’ubucuruzi ku isi (WTO). Guverinoma y'u Rwanda yamugize umudipolomate / umuvugizi w’ubucuruzi udasanzwe muri WTO. Nyuma, yimukiye muri ambasade y'u Rwanda i Londere, mu Bwongereza nk'umudipolomate w'ubucuruzi ( attaché y'ubucuruzi ). 

Yagarutse mu Rwanda mu 2006, agirwa Umuyobozi wungirije w'ikigo gishinzwe guteza imbere ishoramari no kohereza ibicuruzwa mu Rwanda icyo gihe (RIEPA) "mbere yuko RDB ihurizwa hamwe n'ibindi bigo mu 2008".  Muri 2008, Akamanzi yabaye Umuyobozi mukuru wungirije ushinzwe ibikorwa na serivisi, muri RDB.  Nyuma yaje kuba umuyobozi mukuru ushinzwe ibikorwa by’ikigo cy’iterambere ry’u Rwanda.  Yaje gufata ikiruhuko cyo kwiga kugira ngo akomeze impamyabumenyi muri Amerika.  Agarutse, yabaye "Umuyobozi w'Ingamba na Politiki" mu biro bya Perezida. 

Mu 2020, Ishami ry'Umuryango w'Abibumbye ryita ku Buzima (WHO) ryatangaje  ko Madamu Akamanzi yari umwe mu bagize inama y'ubutegetsi yashinze Fondasiyo WHO .

 Reba kandi 

 Valentine Rugwabiza

 Reba 

Ikiciro:Rwanda
Ikiciro:Abagore ba abayobozi